text: Детски дневник | Днес започва кандидатстудентската кампания в Софийския университет - Dnevnik.bg
  10:38, 19 фев 18 , 11000
  Днес започва приемът на заявления за явяване на изпити за първата и втората кандидатстудентска сесия на Софийския университет "Св. Климент Охридски". Крайните срокове са 9 март за първата и 18 май за втората кандидатстудентска сесия, съобщиха от университета.
  Първата изпитна сесия ще се проведе в неделните дни в периода 18 март - 22 април, а втората - в съботните и неделните дни от 27 май до 24 юни. Първият етап на класирането ще бъде обявен на 10 юли 2018 г., вторият етап – на 17 юли, а третият етап – на 24 юли.
  В пет от общо 117 специалности не може да се кандидатства с оценките от матурите и кадидатите трябва да положат съответните изпити. Това са регулираните специалности "Право", "Медицина" и "Фармация" и две от специалностите във Факултета по журналистика и масова комуникация – "Журналистика" и "Връзки с обществеността". За специалността "Книгоиздаване" от тази година приемът е по избор - или с изпит по журналистика (писмен) и журналистика (устен), или с оценките от матурите по български език и литература; история и цивилизация; философски цикъл или чужд език.
  На 22 февруари започва участието на Софийския университет в традиционната кандидатстудентска борса. До 22 март хората в София, Пловдив, Монтана, Велико Търново, Добрич, Варна, Бургас, Хасково и Стара Загора ще могат да се запознаят със специалностите и начина за кандидатстване в най-старото висше училище в България.
  20:13, 14 фев 20 / България 40
  21:43, 17 фев 20 / Галерии 3
  20:22, 17 фев 20 / България 128
  Рейтинг: 8287 10:40, 19 фев 18 Неутрално
  Има ли още такава кампания. Те местата повече от кандидатите.
  Рейтинг: 860 11:35, 19 фев 18 Неутрално
  И аз това си помислих, че трябва да се казва "записване", а не кампания. В детска градина да намериш място е много по-трудно.